 ההדר: אבל אם כבר קנה א' א''צ להוסיף להחליפו בהידור לכ''ע כן נראה דעת הש''ע וכ''פ של''ה. אבל דעת הט''ז ומ''א דגם בקנה כבר חייב להוסיף שליש על סך שקנה אם הוא הדור שליש יותר מחבירו ע''ש. המוכר לולב או אתרוג לחבירו ונמצא בו ריקובים לאחר שבא לידו המוציא מחבירו עליו הראיה ש''ג. כתב הרמ''מ מי שקנה אתרוג גדול יפה בדמים יקרים ובא אחר ופסלו אין חייב לשלם אלא אתרוג קטן לצאת בו מיהו מה ששוה הגדול יותר מהקטן אחר החג חייב לשלם לו ע''ש ועיין בכנה''ג אבל בתשובת חכם צבי סי' ק''ך חולק עליו וכתב דחייב לשלם דמי האתרוג ע''ש וכן הסכים בתשו' שבות יעקב ח''ב סימן כ''ט ע''ש: 